Na temelju članka 78. Zakona o koncesijama („Narodne novine“ broj 69/17), članka 2. toč.3. Odluke o komunalnim djelatnostima koje se obavljaju putem koncesije u Općini Promina („Službeni vjesnik Šibensko-kninske županije“ broj 11/14) i članka 25. stavak 2. al.22. Statuta Općine Promina („Službeni vjesnik Šibensko-kninske županije“ broj 02/18), Općinsko vijeće Općine Promina na 6. sjednici održanoj 29. ožujka 2018. godine donosi

**GODIŠNJI PLAN DAVANJA KONCESIJA**

**ZA 2018. GOD.**

I.

Utvrđuje se Godišnji plan davanja koncesija na području Općine Promina za 2018. god. (u daljnjem tekstu: Plan), u skladu sa Srednjoročnim (trogodišnjim) planom davanja koncesija na području Općine Promina za razdoblje od 2018. – 2020. god.

II.

Općina Promina u 2018. god. planira dati sljedeće koncesije:

1. planirani broj koncesija: 1
2. predviđene vrste i predmeti koncesija: koncesija za crpljenje, odvoz i zbrinjavanje fekalija iz septičkih i crnih jama
3. rok na koji se koncesija planira dati: 2 godine
4. pravna osnova za davanje koncesije: članak 11. Zakona o komunalnom gospodarstvu („Narodne novine“ br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15), članak 8. st.1. toč. 14. Zakona o koncesijama („Narodne novine“ br. 69/17), članak 2. toč.3. Odluke o komunalnim djelatnostima koje se obavljaju putem koncesije u Općini Promina („Službeni vjesnik Šibensko-kninske županije“ broj 11/14)
5. procijenjena godišnja naknada za davanje koncesije: 4.000,00 kn
6. ugovori o koncesiji koji istječu u godini na koju se plan odnosi: Ugovor o koncesiji za crpljenje, odvoz i zbrinjavanje fekalnih voda iz septičkih, crnih i sabirnih jama na podrućju Općine Promina, KLASA: 363-02/14-01/1; URBROJ: 2182/09-14-01 od 01. listopada 2014. s Aneksom ugovora KLASA: 363-02/14-01/1; URBROJ: 2182/09-15-02 od 29. srpnja 2015.

Za navedeni predmet u 2018. god. planira se provedba novog postupka davanja koncesije.

III.

Općinsko vijeće Općine Promina, ovisno o okolnostima tijekom kalendarske godine, može promijeniti ovaj Plan o čemu obavještava Ministarstvo financija.

IV.

Ovaj Plan stupa na snagu osmog dana od dana objave u „Službenom vjesniku Šibensko-kninske županije“ i dostavlja se Ministarstvu financija RH.

KLASA: 363-01/18-01/2

URBROJ: 2182/09-18-01

Oklaj, 29. ožujka 2018.

OPĆINSKO VIJEĆE

OPĆINE PROMINA

PREDSJEDNICA :

Davorka Bronić