Na temelju članka 15. stavak 4. Zakona o komunalnom gospodarstvu („Narodne novine“ broj 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15), članka 5. stavak 1. Odluke o odabiru komunalnih djelatnosti koje će se obavljati na temelju ugovora o povjeravanju komunalnih poslova („Službeni vjesnik Šibensko-kninske županije“ broj 11/16) i članka 25. stavak 2. al.6. Statuta Općine Promina („Službeni vjesnik Šibensko-kninske županije“ broj 02/18), Općinsko vijeće Općine Promina na 6. sjednici održanoj 29. ožujka 2018. godine donijelo je

**ODLUKU**

**o izboru osobe kojoj će se povjeriti obavljanje komunalne djelatnosti**

**dezinfekcije, dezinsekcije i deratizacije na području Općine Promina**

I.

Za obavljanje poslova dezinfekcije, dezinsekcije i deratizacije na području Općine Promina odabire se ponuda trgovačkog društva AS-EKO d.o.o. Šibenik, Industrijska zona Podi, Dolačka 2, OIB: 10342586958.

II.

Cijena predmetnih poslova iznosi kako slijedi:

* dezinsekcija javnih površina - 16.000,00 kn bez PDV-a odnosno 20.000,00 kn s PDV-om
* deratizacija - 15.000,00 kn bez PDV-a odnosno 18.750,00 kn s PDV-om
* dezinsekcija Hipodroma - 1.000,00 kn bez PDV-a odnosno 1.250,00 kn s PDV-om

III.

Ugovor o povjeravanju komunalnih poslova na temelju ove odluke s odabranim ponuditeljem sklapa Općinski načelnik na rok od 4 (četiri) godine.

IV.

Ova odluka stupa na snagu danom donošenja, a objavit će se na mrežnim stranicama Općine Promina.

**Obrazloženje:**

Općinski načelnik Općine Promina je na temelju Odluke o odabiru komunalnih djelatnosti koje će se obavljati na temelju ugovora o povjeravanju poslova („Službeni vjesnik Šibensko-kninske županije“ broj 11/16) objavio poziv za prikupljanje ponuda na WEB stranici Općine Promina dana 05. ožujka 2018. godine, za obavljanje komunalne djelatnosti dezinfekcije, dezinsekcije i deratizacije na području Općine Promina, na vrijeme od 4 (četiri) godine.

U određenom roku je pristigla samo jedna ponuda i to ponuditelja AS-EKO d.o.o. Šibenik, Industrijska zona Podi, Dolačka 2.

Ponuda trgovačkog društva AS-EKO d.o.o., Dolačka 2, Šibenik u potpunosti ispunjava uvjete tražene u pozivu za prikupljanje ponuda, te je kao takva i jedina povoljna ponuda glede ponuđene cijene iz toč. II. izreke ove odluke.

Uvjeti obavljanja komunalne djelatnosti dezinfekcije, dezinsekcije i deratizacije određeni pozivom pobliže će se odrediti ugovorom o povjeravanju komunalnih poslova sukladno odredbi članka 15. stavak 5. Zakona o komunalnom gospodarstvu („Narodne novine“ broj 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15).

Slijedom navedenog odlučeno je kao u izreci ove odluke.

**Pouka o pravnom lijeku:** Protiv ove odluke nije dopuštena žalba, već se tužbom može pokrenuti upravni spor pred Upravnim sudom u Splitu u roku od 30 dana od dana dostave ove odluke.

KLASA: 322-08/18-01/1

URBROJ: 2182/09-18-02

Oklaj, 29. ožujka 2018.

OPĆINSKO VIJEĆE

OPĆINE PROMINA

PREDSJEDNICA :

Davorka Bronić

Dostaviti :

1. AS-EKO d.o.o., Dolačka 2, 22000 Šibenik

2. pismohrana, ovdje