Na temelju članka 78. st.1. Zakona o koncesijama („Narodne novine“ broj 69/17), članka 2. i 3. Odluke o komunalnim djelatnostima koje se obavljaju putem koncesije u Općini Promina („Službeni vjesnik Šibensko-kninske županije“ broj 11/14) i članka 25. stavak 2. al.22. Statuta Općine Promina („Službeni vjesnik Šibensko-kninske županije“ broj 02/18), Općinsko vijeće Općine Promina na 6. sjednici održanoj 29. ožujka 2018. godine donosi

**SREDNJOROČNI (TROGODIŠNJI) PLAN**

**davanja koncesije za razdoblje od 2018. - 2020. godine**

I.

Utvrđuje se Srednjoročni (trogodišnji) plan davanja koncesija na području Općine Promina za razdoblje 2018. – 2020. god. (dalje u tekstu: Plan).

II.

U razdoblju 2018. – 2020. god. Općina Promina planira dati koncesiju kako slijedi:

* planirani broj koncesija: 1 koncesija tijekom 2018. god.
* rok davanja koncesije: 2 god.
* vrsta i predmet koncesije: koncesija za crpljenje, odvoz i zbrinjavanje fekalija iz septičkih i crnih jama
* početak koncesije: listopad 2018.
* procijenjena godišnja naknada od koncesije: 4.000,00 kuna

Planirani rashodi od koncesije utvrđuju se u visini troškova pripreme i provedbe postupka za davanje koncesije.

Očekivana gospodarska korist od koncesije utvrđuje se u visini razlike ukupne godišnje naknade od koncesije i planiranih rashoda od koncesije.

Pravna osnova za davanje koncesije i donošenje Plana: članak 11. Zakona o komunalnom gospodarstvu („Narodne novine“ br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13, 147/14, 36/15), članak 78. st.1. i 9. Zakona o koncesijama („Narodne novine“ br. 69/17), članak 2. st.1. toč.3. i članak 3. st.4. Odluke o komunalnim djelatnostima koje se obavljaju putem koncesije u Općini Promina („Službeni vjesnik Šibensko-kninske županije“ broj 11/14)

III.

Općinsko vijeće Općine Promina, ovisno o okolnostima, tijekom kalendarske godine može promijeniti ovaj Plan o čemu obavještava ministarstvo nadležno za financije.

IV.

Ovaj Plan stupa na snagu osmog dana od dana objave u „Službenom vjesniku Šibensko-kninske županije“ i dostavlja se na zahtjev ministarstva nadležnog za financije.

KLASA: 363-01/18-01/1

URBROJ: 2182/09-18-01

Oklaj, 29. ožujka 2018.

OPĆINSKO VIJEĆE

OPĆINE PROMINA

PREDSJEDNICA :

Davorka Bronić