***OPĆINA PROMINA***

***OPĆINSKI NAČELNIK***

**IZVJEŠĆE**

**o izvršenju Plana gospodarenja otpadom**

***Općine Promina***

**za 2017. godinu**

**(ožujak 2018.)**

**UVOD**

Površina Općine Promina iznosi 13.980 ha. Na području općine nalazi se 11 naselja: Bobodol, Bogatić, Čitluk, Ljubotić, Lukar, Matase, Mratovo, Oklaj, Puljane, Razvođe, Suknovci. Prema popisu stanovništva iz 2011. godine općina je brojila 1.136 stanovnika.

Na području općine Promina djeluje komunalno poduzeće „Eko Promina“ d.o.o. Na području općine ne postoji odlagalište otpada. Plan gospodarenja otpadom Općine Promina usvojen je Zaključkom Povjerenika Vlade RH od 15. 03. 2012. god. u skladu sa Zakonom o otpadu, a objavljen je u „Službenom vjesniku Šibensko-kninske županije“ broj 04/12.

U lipnju 2014. Općinsko vijeće usvojilo je Izmjene i dopune plana gospodarenja otpadom Općine Promina za razdoblje 2014. do 2018. godine. Na iste je ishodovana suglasnost Šibensko-kninske županije, KLASA: 351-01/14-01/66, URBROJ: 2182/1-15-14-5 od 28. srpnja 2014. g. Izmjene plana objavljene su u „Službenom vjesniku Šibensko kninske županije“ broj 11/14.

Stavkom 1. članka 20. Zakona o održivom gospodarenju otpadom („Narodne novine“ broj 94/13, 73/17) propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

Člankom 174. Zakona o održivom gospodarenju otpadom („Narodne novine“ broj 94/13, 73717) propisano je da postojeći županijski, gradski i općinski planovi gospodarenja otpadom koji su doneseni na temelju Zakona o otpadu (»Narodne novine«, br. 178/04, 111/06, 60/08 i 87/09) do dana stupanja na snagu Zakona ostaju na snazi do isteka roka na koji su doneseni u dijelu u kojem nisu u suprotnosti s odredbama tog Zakona i Plana gospodarenja otpadom RH.

1. **OBVEZE JEDINICE LOKALNE SAMOUPRAVE**

Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog otpada i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* sprječavanje odbacivanja otpada na način suprotan ovom Zakonu te uklanjanje tako odbačenog otpada,
* provedbu Plana,
* donošenje i provedbu Plana gospodarenja otpadom jedinice lokalne samouprave, odnosno Grada Zagreba,
* provođenje izobrazno-informativnih aktivnosti na svom području,
* mogućnost provedbe akcija prikupljanja otpada.

Više jedinica lokalne samouprave mogu sporazumno osigurati zajedničko ispunjenje jedne ili više obveza. Općina je dužna sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada, te osigurati provedbu obveze na kvalitetan, postojan i ekonomski učinkovit način, u skladu s načelima održivog razvoja, zaštite okoliša i gospodarenja otpadom, osiguravajući pri tom javnost rada.

1. **DOKUMENTI PROSTORNOG UREĐENJA** **OPĆINE PROMINA**

Prostornim planom uređenja Općine Promina predviđeno je da će postupanje s otpadom na području općine do početka rada centra za gospodarenje otpadom biti organizirano na način da se sav komunalni otpad prikuplja, sortira i odvozi na odlagalište „Mala Promina“ kojim gospodari komunalno poduzeće „Čistoća“ iz Knina.

Prostornim planom također se predviđa ustrojavanje cjelovitog sustava gospodarenja otpadom kojim se izbjegava i smanjuje nastajanje otpada, vrednuje neizbježivi otpad i kontrolirano odlažu neiskoristivi ostaci otpada.

1. **PLAN GOSPODARENJA OTPADOM OPĆINE PROMINA**

Plan gospodarenja otpadom Općine Promina usvojen je Zaključkom Povjerenika Vlade RH 15. 03. 2012. g. u skladu sa Zakonom o otpadu, a objavljen je u „Službenom vjesniku Šibensko-kninske županije“ broj 04/12.

Izmjene plana gospodarenja otpadom Općine Promina izrađene su sukladno Zakonu o održivom gospodarenju otpadom, a na iste je izdana suglasnost od strane Šibensko-kninske županije KLASA: 351-01/14-01/66, URBROJ: 2182/1-15-14-5 od 28. srpnja 2014. Izmjene plana su objavljene u Službenom vjesniku Šibensko kninske županije broj 11/14.

1. **ANALIZA, OCJENA STANJA I POTREBA U GOSPODARENJU OTPADOM NA PODRUČJU*****OPĆINE PROMINA***

Na području Općine Promina organizirano je prikupljanje miješanog komunalnog otpada koje obavlja komunalno poduzeće EKO PROMINA d.o.o., Oklaj, koji je Općina Promina kao jedini osnivač registrirala pri Trgovačkom sudu u Šibeniku 2009. godine.

Miješani komunalni otpad se sakuplja putem kontejnera i posuda koje su u vlasništvu EKO PROMINA d.o.o. i to 120 kontejnera kapaciteta 1.100 l, te 510 kanti od 120 l. Kontejneri i posude raspoređene su na teritoriju Općine razmjerno koncentraciji stanovnika po naseljima. Vozilo za sakupljanje otpada kapaciteta 10 m3 u vlasništvu je trgovačkog društva EKO PROMINA d.o.o.

Reciklažno dvorište predviđeno je kao mobilna jedinica za odvojeno prikupljanje otpada po vrstama.

1. **PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA NA PODRUČJU OPĆINE PROMINA**

|  |  |  |  |  |  |
| --- | --- | --- | --- | --- | --- |
| **Tvrtka ili naziv** | **Područje sa kojeg je otpad skupljen (općina/grad)** | **Broj stanovnika obuhvaćen skupljanjem** | **Ključni broj otpada** | **Naziv otpada** | **Ukupno sakupljeno tona (preuzeto u 2017.god.)** |
| *Eko Promina* | *Općina Promina* | *1.136* | *200301* | *Miješani komunalni otpad* | *170* |

Na području Općine Promina nema odlagališta.

1. **PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM**

Na području Općine Promina nema odlagališta.

Prostorno-planskom dokumentacijom na području Općine Promina planiraju se sljedeće građevine i uređaji za gospodarenje otpadom:

* Transfer stanica Lukar (Mala Promina)
* Lokacija za gospodarenje građevinskim otpadom (oznaka namjene OG) u zonama Džapići-Čveljići i Mratovo.

1. **PODACI O LOKACIJAMA ODBAČENOG OTPADA I NJIHOVOM UKLANJANJU**

|  |  |  |  |  |
| --- | --- | --- | --- | --- |
| **Redni broj** | **Naziv divljeg odlagališta** | **Procijenjena količina otpada u m3** | **Najzastupljenija vrste odbačenog otpada** | **Divlje odlagalište uklonjeno**  **DA/NE/DJELOMIČNO** |
| 1. | Čveljo dolac | NP | Građevinski i miješani komunalni otpad | NE |
| 2. | Dočina jama | NP | Građevinski i miješani komunalni otpad | NE |
| 3. | Donje gluvače | NP | Građevinski i miiješani komunalni otpad | NE |
| 4. | Kulići | NP | Građevinski i miješani komunalni otpad | NE |
| 5. | Sv. Nediljica Razvođe | NP | Građevinski i miješani komunalni otpad | NE |
| 6. | Klicići -Džaje | NP | Građevinski i miješani komunalni otpad | NE |
| 7. | Kumanovo | NP | Građevinski i miješani komunalni otpad | Djelomično |
| 8. | Babina glavica | NP | Građevinski i miješani komunalni otpad | NE |
| 9. | Suknovačka vlaka | NP | Građevinski i miješani komunalni otpad | Djelomično |
| 10. | Kod dva hrasta | NP | Građevinski i miješani komunalni otpad | NE |
| 11. | Ljubotić vlaka | NP | Građevinski i miješani komunalni otpad | NE |
| 12. | Čavkina vlaka | NP | Građevinski i miješani komunalni otpad | NE |
| 13. | Vučipolje | NP | Građevinski i miješani komunalni otpad | NE |
| 14. | Put Male Promine | NP | Građevinski i miješani komunalni otpad | NE |
| 15. | Skenderovac | NP | Građevinski i miješani komunalni otpad | NE |
| 16. | Puljani-Čitluk | NP | Građevinski i miješani komunalni otpad | NE |
| 17. | Puljani-Seline | NP | Građevinski i miješani komunalni otpad | NE |
| 18. | Puljani-Daljan | NP | Građevinski i miješani komunalni otpad | DA |
| 19. | Nečven-sjever | NP | Građevinski i miješani komunalni otpad | DA |
| 20. | Bogatići | NP | Građevinski i miješani komunalni otpad | NE |
| 21. | Bogatići-trafostanica | 1650 | Građevinski i miješani komunalni otpad | DA |
| 22. | Bogatići-Dogani | NP | Građevinski i miješani komunalni otpad | Djelomično |

Tijekom 2015. godine izrađen je geodetski snimak svih nelegalnih odlagališta građevinskog i miješanog komunalnog otpada te su identificirane čestice zemlje na kojima se nalaze. Najveći broj nelegalnih odlagališta nalaze se na česticama zemlje koje su u vlasništvu Republike Hrvatske i njima upravlja trgovačko društvo Hrvatske šume d.o.o. Općina Promina dostavila je Hrvatskim šumama d.o.o. detaljan popis istih sa zahtjevom za njihovo saniranje.

1. **MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA**

Smanjenje količine otpada na mjestu nastanka i smanjenje opasnih svojstava otpada kao i izbor proizvoda i materijala koji imaju veću trajnost najviše ovisi o ponašanju građana. Stoga je važno da se građani na ispravan način informiraju o načelima gospodarenja otpadom. Općina Promina će o svom trošku, na odgovarajući način osigurati provedbu izobrazno-informatičkih aktivnosti u vezi gospodarenja otpadom na svom području, te će u sklopu mrežne stranice pružati informacije o gospodarenju otpadom na svom području. Građani će trebati shvatiti da su aktivni sudionici stvaranja otpada i da svojim doprinosom pravilnom gospodarenju otpadom rješavaju svoj problem i problem budućih naraštaja.

1. **OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA**

U svrhu sprječavanja nastanka otpada te primjene propisa i politike gospodarenja otpadom primjenjuje se red prvenstva gospodarenja otpadom:

* sprječavanje nastanka otpada
* pripreme za ponovnu uporabu
* recikliranje
* drugi postupci oporabe, npr.: energetska oporaba
* zbrinjavanje otpada.

Gospodarenje otpadom provodi se na način koji ne dovodi u opasnost ljudsko zdravlje i koji ne dovodi do štetnih utjecaja na okoliš. Zabranjeno je odbacivanje otpada u okoliš.

Skupljanje, prijevoz i obrada predmeta i/ili tvari koje se mogu smatrati otpadom u službi zaštite javnog interesa nužni su ako bi neprimjenjivanje istog moglo ugroziti zdravlje ljudi, izazvati rizik od onečišćenja voda, zraka, tla ili ugrožavanje životinja i biljaka, izazvati opasnost od požara ili eksplozije, izazvati prekomjernu buku, pogodovati pojavi ili razmnožavanju uzročnika bolesti, narušiti javni red i sigurnost ili značajno narušiti izgled mjesta, krajolika i/ili kulturnog dobra.

1. **MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA**

Općina Promina ima osiguranu uslugu prikupljanja miješanog komunalnog otpada te namjerava nabaviti dodatni broj posuda za prikupljanje komunalnog otpada kako bi svako domaćinstvo dobilo po jednu posudu.

Dodatno će se osigurati i javna usluga sakupljanja biorazgradivog komunalnog otpada nakon realizacije cjelovitog sustava za gospodarenje odvojenim biorazgradivim otpadom.

Edukacijom stanovništva poticat će se kompostiranje vrtnog otpada. Planira se nabaviti 25 kompostera za kompostiranje biorazgradivog otpada koji će se zainteresiranim građanima podijeliti besplatno.

Općina Promina na svom području ima uspostavljena 3 „zelena otoka“ za odvojeno prikupljanje otpadnog papira, stakla, plastike te planira u dogledno vrijeme uspostaviti takva mjesta u svim naseljima općine.

1. **POPIS PROJEKATA VAŽNIH ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM**

|  |  |  |  |
| --- | --- | --- | --- |
| ***Redni broj*** | ***Naziv provedenog projekta*** | ***Utrošena financijska sredstva*** | ***Izvor financijskih sredstava*** |
| *1.* | *Nabava dodatnih posuda za sakupljanje miješanog komunalnog otpada* | *70.125,00 kn* | *Općina Promina i FZOEU* |
| *2.* | *Nabava novog komunalnog vozila* | *1.215.127,69 kn* | *Općina Promina, FZOEU, Eko Promina* |
| *3.* | *Nabava čitača volumena prikupljenog otpada* | *102.092,50* | *Općina Promina, FZOEU* |
| *4.* | *Izrada projekta „Uvođenje sustava prikupljanja otpada od vrata do vrata“* | *50.000,00* | *Općina Promina, FZOEU* |

1. **ROKOVI I NOSITELJI IZVRŠENJA PLANA**

|  |  |  |
| --- | --- | --- |
| *Redni broj* | *Predviđeno PGO za 2017. god* | *Izvršeno*  *DA/NE/DJELOMIČNO* |
| *1.* | *Nabava dodatnih posuda za sakupljanje miješanog komunalnog otpada* | *NE* |
| *2.* | *Uklanjane otpada s lokacija odbačenog otpada* | *DJELOMIČNO* |
| *3.* | *Nabava kontejnera za glomazni otpad* | *NE* |
| *4.* | *Reciklažna dvorišta* | *NE* |
| *5.* | *Nabava i ugradnja posuda za biorazgadivi otpad* | *NE* |
| *6.* | *Nabava kompostera* | *NE* |
| *7.* | *Uređenje i opremanje zelenih otoka* | *DA* |
| *8.* | *Provođenje izobrazno-informatičkih aktivnosti* | *DJELOMIČNO* |

1. **ZAKLJUČAK**

Za cjelovito provođenje Plana gospodarenja otpadom potrebna su velika financijska i materijalna sredstva kao i ljudski resursi te suradnja s tijelima područne (regionalne) uprave, odnosno prilagođavanje dinamici ostvarivanja programa gospodarenja otpadom koji se provodi na razini županije.

Općina Promina, sukladno svojim mogućnostima, predano radi na implementaciji Plana gospodarenja otpadom na svom području.

KLASA: 351-04/18-01/1

URBROJ: 2182/9-18-2

Oklaj, 12. ožujka 2018.

Općinski načelnik

Tihomir Budanko