Temeljem članka 10. st.2. i članka 12. Zakona o poljoprivrednom zemljištu („Narodne novine“ br. 20/18) te članka 25. st. 2. al.22. Statuta Općine Promina („Službeni vjesnik Šibensko-kninske županije“ br.2/18), Općinsko vijeće Općine Promina na 6. sjednici dana 29. ožujka 2018. god. donosi

**ZAKLJUČAK**

**o usvajanju Izvješća o primjeni agrotehničkih mjera za 2017. godinu**

**I.**

Usvaja se Izvješće općinskog načelnika o primjeni agrotehničkih mjera na području Općine Promina za 2017. god.

**II.**

Ovaj Zaključak i Izvješće koji je njegov sastavni dio, dostavit će se Ministarstvu poljoprivrede i Hrvatskom centru za poljoprivredu, hranu i selo u zakonskom roku.

**III.**

Ovaj Zaključak stupa na snagu danom donošenja, a objavit će se u Službenom vjesniku Šibensko-kninske županije.

KLASA: 320-02/18-01/01

URBROJ: 2182/09-18-02

Oklaj, 29. ožujka 2018.


.

**OPĆINSKO VIJEĆE**

**OPĆINE PROMINA**

Predsjednica:

Davorka Bronić



REPUBLIKA HRVATSKA

MEĐIMURSKA ŽUPANIJA

O P Ć I N A S E L N I C A

OPĆINSKI NAČELNIK

KLASA: 320-01/17-01/02

URBROJ: 2109-15-17-01

Selnica, 23. ožujka 2017.

Temeljem odredbe članka 10. stavka 2. Zakona o poljoprivrednom zemljištu („Narodne novine“ br. 39/13 i 48/15) i članka 45. Statuta Općine Selnica („Službeni glasnik Međimurske županije“, broj 10/09, 11/10 i 5/13.), Općinski načelnik Općine Selnica dana 23. ožujka 2017. godine, donosi

**IZVJEŠĆE**

**o primjeni agrotehničkih mjera na području Općine Selnica u 2016. godini**

**I.**

Općinsko vijeće Općine Selnica na svojoj 3. sjednici održanoj 9. listopada 2009. godine donijelo je Odluku o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina („Službeni glasnik Međimurske županije“, broj 19/09), dalje u tekstu Odluka o agrotehničkim mjerama.

**II.**

Odredbama Odluke o agrotehničkim mjerama propisane su mjere propuštanjem kojih bi se nanijela šteta i onemogućila ili smanjila poljoprivredna proizvodnja te mjere za uređivanje i održavanje poljoprivrednih rudina. Pod agrotehničkim mjerama smatraju se uništavanje biljnih otpadaka, sprječavanje erozije, sprječavanje zakorovljenosti, suzbijanje biljnih bolesti i štetnika, posebno suzbijanje ambrozije.

**III.**

Prikaz stanja korištenja površina i zemljišta za Općinu Selnica:

|  |  |  |
| --- | --- | --- |
| **STRUKTURA POLJOPRIVREDNOG ZEMLJIŠTA** | **POVRŠINA (ha)** | **POSTOTAK (%)** |
| Oranice | 908,50 | 36,58% |
| Voćnjaci | 300,87 | 12,11% |
| Vinogradi | 119,01 | 4,79% |
| Livade | 349,23 | 14,06% |
| Pašnjak | 26,32 | 1,06% |
| **UKUPNO** | **1703,93** | **68,60%** |

Na području Općine Selnica ima ukupno 1.703.93 ha poljoprivrednog poljoprivrednog zemljišta isključivo osnovne namjene, što predstavlja 68,60 % ukupne površine općine, koja iznosi ukupno 2.483,76 ili 24,84 km2.

**IV.**

Komunalni redar Općine Selnica tijekom 2016. godine uputio je ukupno 98 upozorenja, a prekršajne naloge nije izdavao. Upozorenja su izdana radi neodržavanja poljoprivrednog zemljišta – vinograda, voćnjaka, livada, oranica, radi ambrozije, orezivanja i rušenja drveća koje ometa normalno odvijanje prometa,

Veliki problem oko provedbe agrotehničkih mjera predstavljaju neriješeni imovinsko pravni odnosi, jer su u katastru i zemljišnim knjigama često upisani vlasnici ili posjednici nepoznati, s netočnim adresama ili pokojni.

**V.**

Općina Selnica je tijekom 2016. godine putem oglasnih ploča i objava na radiju obavještavala vlasnike nekretnina o obvezi redovitog održavanja poljoprivrednog zemljišta, a posebno o obveznom uklanjanju ambrozije, pogotovo tokom cvatnje, te o štetnim posljedicama u slučaju neodržavanja poljoprivrednog zemljišta (novčane kazne, prekršajni postupak).

**VI.**

Izvješće o primjeni agrotehničkih mjera na području Općine Selnica objavit će se na internet stranici općine Selnica, a dostavit će se Ministarstvu poljoprivrede i Agenciji za poljoprivredno zemljište.

OPĆINSKI NAČELNIK

OPĆINE SELNICA

Ervin Vičević